**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ՄԻՋԱԶԳԱՅԻՆ ԻՐԱՎԱԿԱՆ ՀԱՐՑԵՐՈՎ ՆԵՐԿԱՅԱՑՈՒՑՉԻ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1․** «Միջազգային իրավական հարցերով ներկայացուցչի մասին» 2019 թվականի հուլիսի 10-ի ՀՕ-141-Ն օրենքի (այսուհետ՝ Օրենք) 7-րդ հոդվածի 1-ին մասը լրացնել հետևյալ բովանդակությամբ 7-րդ կետով՝

«7) Հայաստանի Հանրապետության անունից Եվրոպական դատարան է ներկայացնում միջանկյալ միջոց կիրառելու վերաբերյալ պահանջ:»:

**Հոդված 2**. Օրենքի 8.1 հոդվածի 1-ին մասի՝

1. 1-ին կետը շարադրել հետևյալ խմբագրությամբ՝

«1. Կառավարության որոշման հիման վրա Հայաստանի Հանրապետության անունից Արդարադատության միջազգային դատարան է ներկայացնում հայցադիմում.»,

1. լրացնել հետևյալ բովանդակությամբ 1.1 կետով՝

«1.1) Արդարադատության միջազգային դատարան է ներկայացնում ժամանակավոր միջոց կիրառելու վերաբերյալ միջնորդություն.»:

**Հոդված 3**. Օրենքի 8.2 հոդվածի 1-ին մասը լրացնել հետևյալ բովանդակությամբ 1.1, 6.1 և 8.1 կետերով՝

«1.1) սույն հոդվածի 1-ին մասի 1-ին կետով սահմանված բանակցությունների արդյունքում հաշտության համաձայնագիրը հաստատման է ներկայացնում Կառավարությանը, որը սահմանում է համաձայնագրի ստորագրման և դրանից բխող պարտավորությունների իրականացման կարգը.

6.1) միջազգային արբիտրաժային վեճերի կամ օտարերկրյա դատարաններում Հայաստանի Հանրապետության մասնակցությամբ քննվող գործերի շրջանակներում բանակցված հաշտության համաձայնագիրը հաստատման է ներկայացնում Կառավարություն, որը սահմանում է համաձայնագրի ստորագրման և դրանից բխող պարտավորությունների իրականացման կարգը.

8.1) արբիտրաժային որոշումը (վճիռը) չեղյալ ճանաչելու վերաբերյալ դիմումի առնչությամբ ներկայացնում է Հայաստանի Հանրապետության դիրքորոշումը, ինչպես նաև ներկայացնում է Հայաստանի Հանրապետության շահերն արբիտրաժային որոշումը (վճիռը) չեղյալ ճանաչելու վարույթում.»:

**Հոդված 4․** Օրենքի 10-րդ հոդվածի 1-ին մասը լրացնել հետևյալ բովանդակությամբ 3.1 կետով՝

«3.1) Վարչապետի հաստատմանը ներկայացնել Եվրոպայի խորհուրդ, այդ թվում՝ Եվրոպական դատարան և Եվրոպական դատարանի վճիռների կատարման դեպարտամենտ, կամ միջազգային կազմակերպություններ կամ այլ կառույցներ գործուղվող իրավաբանների թեկնածությունը.»:

**Հոդված 5**. Սույն օրենքն ուժի մեջ է մտնում պաշտոնական հրապարակմանը հաջորդող օրվանից: